Document ID: /roh_data/filtered/fineweb-2-filterrobots_roh.jsonl.gz/27639

La dischoccupaziun sto vegnir cumbattida pli fitg. Da quest'opiniun è l'Uniun sindicala svizra. Plinavant pretenda ella da proteger meglier ils emploiads pli vegls cunter la desditga, dapli contracts collectivs da lavur ed in nov curs minimal da l'euro. L'Uniun sindicala aveva adina puspè crititgà l'aboliziun dal curs minimal da l'euro avant bunamain in onn.
Tenor Paul Rechsteiner, il president da l'Uniun sindicala, saja l'aboliziun la raschun daco ch'i dettia dapli dischoccupads en Svizra cuntrari al trend europeic.
RR novitads 12:00